ROMPIN, 5 Mac -- Petugas Jabatan Kerja Raya (JKR) dan anggota Angkatan Tentera Malaysia (ATM) dari Skuadron Ke 11 Rejimen Askar Jurutera Mekanize dan Skuadron Ke 8 Rejimen Askar Jurutera DiRaja giat menjalankan kerja-kerja pemasangan  jambatan bailey atau jambatan panel keluli bermodular sepanjang 140 kaki di laluan FT2490 jalan masuk ke Perwira Jaya dan Selancar yang runtuh akibat banjir hari ini.

Kerja-kerja pemasangan melibatkan kekuatan 50 petugas Jabatan Kerja Raya (JKR) dan 30 anggota Angkatan Tentera Malaysia (ATM) dari Skuadron Ke 11 Rejimen Askar Jurutera Mekanize dan Skuadron Ke 8 Rejimen Askar Jurutera DiRaja yang bermula semalam dijangka siap dan boleh digunakan esok.

Runtuhan jalan yang dianggarkan 23 Meter itu mengakibatkan kira-kira 12,000 penduduk setempat mengalami kesukaran untuk ke bandar selepas jalan berkenaan tidak boleh dilalui oleh semua jenis kenderaan.

-- fotoBERNAMA (2023) HAK CIPTA TERPELIHARA